<http://www.easternspirit.org/forum/index.php?/topic/13625-chicago-typewriter-2017/#comment-177612>
<http://schema.org/text>
"Аз официално го дропвам този сериал. Сега ще обясня и защо. В началото започна много добре, първите 6 серии ги изгледах на един дъх. Историята беше поднесена увлекателно, макар позната вече тема с преражданията, имаше голям потенциал.. Както Matrim се беше изразила по- горе, имаше някаква 'магия'.....и изведнъж след 8-ма или 9-та серия натам започна едно 'влачене', почти еднотипни сцени се въртяха, особено в настоящето.. Даже, ако трябва да съм честна, много по-интересни ми бяха моментите от миналото. Разбирам,  че искат по-бавно и по- към края да доведат до кулминацията(която впрочем е донякъде ясна вече), но има толкова много 'запълващи' сцени, които просто доскучават(колко пъти двамата главни ги разхождаха наляво-надясно, докато водят безцелни разговори). Малко ме е яд, защото идеята на сериала е добра, но просто изпълнението е слабо- откъм сценарий основно. Актьорската игра- Ю А Ин, колкото и да му тича визуално ролята, просто не ми пасва добре в нея(не казвам,  че не играе добре).. На него му отиват по-бурни роли. Тъй като на Им Со Джонг това й е завръщането на малкия екран, а аз много я харесвам като актриса, очаквах май повече. Първо, според мен не им се получава добре с Ю А Ин химията, второ, персонажът й в настоящето ми е много безличен и безцветен(вината със сигурност не е нейна). Засега никакво развитие не виждам при нея.. \n \n\n\n\t Единственият, който ми допада много откъм игра и персонаж е Го Кьонг Пьо, най-млад и неопитен е, но най му се получава.  \n\tДруго, дори забавните моменти не са ми както трябва, мелодраматичните са ми някак 'насилени'.  \n\tНяма да коментирам другите слаби страни. За да не е само критика, ще кажа, че сериалът има и своите хубави страни и добри моменти. Сигурна съм, че ще се хареса на други, просто на мен много ми доскуча и макар че ме гложди любопитство за края(тъй де, може предположенията ми да са грешни), просто нямам търпението да продължавам да го следя. Някоя добра душа, ако има желание и време, ако може след края в спойлер да каже как е завършил, ще съм благодарна.  \n\tП. П. Музиката е хубава. \n \n"
<http://www.easternspirit.org/forum/index.php?/topic/13625-chicago-typewriter-2017/#comment-176726>